Géorges de Bouhélier
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Géorges de Bouhélier var en fransk forfatter. Omkring århundreskiftet 1900 var han leder for dikterne som kalte seg naturister. Disse fikk ingen sentral plass i fransk litteratur, men innvarslet et viktig brudd med mange av symbolismens idealer.
I dikt og essayer hyllet Bouhélier et enkelt liv i pakt med naturen, og han uttrykte sin naturopplevelse i et nærmest religiøst språk, for eksempel i Les Chants de la vie ardente (1902). Senere er han mest kjent for sine skuespill som forente realisme og symbolisme, historisk levendegjørelse og filosofisk refleksjon, blant annet Le Carnaval des enfants (1911) og Le Sang de Danton (1931). Les mer i Store norske leksikon Frankrikes litteratur litteratur Frankrikes historie drama lyrikk